Hyvät katsojat! Tervetuloa Herra käyttää lääkäriä -ohjelmaan!
Tänään kerron joitakin asioita sydänsairauksista.
Kuinka erotat vaarallisen sydänoireen?
Meillähän on kaikenlaisia rinta- kipuja ja kolotuksia.
Milloin pistää rinnasta, ylävatsasta, puristaa, tuntuu ranteessa, -
olkapäässä, niskassa. Mistä tietää, että kyseessä voi olla sydänoire?
Useimmiten tämäntyyppisissä oireis- sa syy on muualla kuin sydämessä, -
mutta ehkä jopa 20 %:ssa tämäntyyppiset oireet, -
voi olla jopa närästystä tai vatsanpolttoa, voivat olla sydämestä.
Jos niihin etenkin liittyy oksentelua, huonoa oloa, hengenahdistusta, -
niin on syytä ottaa ne vakavasti.
Meillä on paljon sepelvaltimotautia eli sydämen suonten ahtaumaa.
Se on hieman vähentynyt, mutta on sitä vielä ihan tarpeeksi.
Puristava vannemainen kipu koko rintakehässä voi kertoa siitä.
Silloin pitää oppia erottamaan harmittomat rintapistokset -
ja sydämen muljahdukset, joita kaikilla aina joskus esiintyy, -
vakavista sydänoireista.
Sydäntautisten tietysti pitää ja he osaavatkin kuunnella sydäntään, -
tuntevat oireet. Tietävät, milloin nitro kielen alle tai kielisuihke.
Jos sydänoireita ei ole aikaisemmin ollut, -
silloin on lääkärinkin tosi vaikea heti tietää: sydänoire vai muu?
Siksi huolestuttava ennen kokematon kipu kannattaa aina tutkia.
Mitä tulee sydämen lyöntitiheyteen, -
me emme normaalisti tunne sydämen lyöntiä. Se on aikamoinen mälli, -
mutta se on jotenkin suljettu pois emmekä tiedosta sitä.
Jos se sen sijaan lyö hiukan liian aikaisin/myöhään, -
siihen heti kyllä havahdumme.
Kun jännitämme, rasitamme sydäntämme, stressaamme, -
silloin pulssi kiihtyy ja tykytyksen tuntee selkeämmin.
Toiset ovat hyvin herkkiä sydämen muljahteluille -
ja he tuntevat muljahtelut tai rytmimuutokset keskim. paremmin.
Varsinkin yöllä mennessä vasemmalle kyljelle -
tuntuu helpommin kuin oikealla kyljellä nukkuessa.
Vasemmalla kyljellä nukkuessa sinne tulee enemmän pumpattavaa.
Nykyään on tietyissä älypuhelimissa sovellus, -
joka näyttää sydämen syketiheyden, jos ei sitä muuten osaa arvioida.
Siitä näkee myös pulssin mahdollisen epäsäännöllisyyden.
Se voi antaa viitteitä eteisvärinä- nimisestä rytmihäiriöstä.
No, milloin sitten huolestua rintakivusta?
Jos rintakipu on pistävää/terävää ja sen voi selvästi paikallistaa, -
tällöin oire ei mitä luultavimmin yleensä liity sepelvaltimotautiin.
Ylävartalolla tuntuva pistävä kipu yleensä liittyy lihasvaivaan -
tai esim. rintalastaa tukevan ruston tulehtumiseen.
Lääkärit puhuvat hienolta kuulostavasta Tietzen syndroomasta.
Se on kylkiruston ja kylkiluun välinen liittymä, -
millä se liittyy rintalastaan. Tu- lehtuneena pistos voi olla kovakin.
Se voi haitata unta, niin että moni on joutunut viettämään -
yönsä jopa keinutuolissa, kuten eräs potilas sanoi.
Toisaalta rintakivut usein nuorilla liittyvät -
ruoansulatuskanavan vaivoihin tai paniikkihäiriöön.
Ruokatorvessa voi olla kramppi, johon auttaa lasillinen kylmää vettä.
Paniikkihäiriössä alkaa hyperventiloida, -
hengittää nopeammin kuin olisi tarpeen. Silloin voi tulla kramppeja -
ja sitä luullaan kuolettavaksi sydänkohtaukseksi.
Tyhjään paperipussiin edestakaisin hengittely voi helpottaa.
Veressä olevat aineet ja happamuudet tasoittuvat, ja se menee ohi.
Tyypillinen sepelvaltimotaudin rasitusrintakipu on hyvä tuntea -
ja samoin se, milloin itselle tai toiselle on tilattava ambulanssi.
Tässä yhteydessä voi sanoa, että Raamattukin puhuu sydämestä -
aika monta kertaa ja sanoo mm. näin: -
"Yli kaiken [...] varjele sydämesi, sillä sieltä elämä lähtee."
No, mikä sitten olisi huolestuttava kipu?
Se on puristava vannemainen kipu.
Ikään kuin rintakehän ympärillä olisi kireä vanne.
Kipu säteilee usein leukaperiin tai vasempaan käsivarteen, -
joskus harvoin oikeaan. Oireet alkavat tyypillisesti kävellessä -
tai esim. portaita kavutessa, pyöräillessä, lenkillä.
Ne pahenevat rasituksen aikana. Tietyssä rasitusmäärässä -
tulevat vannemainen puristus -
ja säteily leukaperiin tai vasempaan käteen.
Joskus säteily voi olla epätyypillisesti ylävatsassa tai niskassa.
Näitäkin mahdollisuuksia on.
Tällainen kipu johtuu jonkin sydän- verisuonen eli sepelvaltimohaaran -
tukoksesta, jolloin ko. sydänlihaskohta ei saa -
riittävästi verta ja happea.
Pysähdyttäessä kipu helpottaa yleensä muutamassa minuutissa.
Se on tunnusomaista. Se kuitenkin toistuu liikkeelle lähdettäessä.
Silloin se on hapenpuutekohtaus ko. sydänlihaskohdassa.
Jos kipu ei hellitä ollenkaan, -
niin kyseessä voi olla sydäninfarkti.
Se on sitten jo vakavampi paikka.
Tällainen voi tulla ihan yläraajojen rasituksesta.
Eräs potilas tuli päivystyspoliklinikalle -
ja kertoi, että hän pesi ja vahasi auton. Rasitti ylävartaloa -
hinkatessaan ja käytti käsiä.
Hän sanoi, että niska kovasti kipeytyi. Sen sanottuaan hän "kuoli".
Hän sai kammiovärinän ja putosi siihen.
Defibrillaattorilla iskettiin heti sähkö ja sydämen rytmi palautui.
Hoidon jälkeen parin viikon päästä hän pääsi kotiin.
Hän sai sydäninfarktin sopivassa paikassa -
ja sitten heti asianmukaisen sähkö- shokkihoidon. Tämä selvisi tällä.
Tämä kuvaa sitä, miten sydäntaudin ensimmäinen oire -
valitettavan usein on äkkikuolema. Saadaan kammiovärinä jossain, -
missä ei ole defibrillaattoria tai asianmukaista elvytystä.
Nyt joissakin kauppakeskuksissa tms. alkaa olla -
automaattisia sydämen defibrillaattoreita, -
joihin riittää pieni opastus. Ne antavat itse toimintaohjeita.
Meillä on myös sydämen tahdistimia, joissa on defibrillaattori.
Niissä on sisäänrakennettu sähkö- iskun antaja, jos tulee tarvetta.
Mitkä seikat voivat aiheuttaa kipua rasituksen tai kävelyn lisäksi?
Joskus kylmä sää tai runsas ateria aiheuttavat rintakipukohtauksen.
Myös jännittävä urheilutapahtuma tai repivä riita voi tehdä sen, -
että tulee kohtauksen aiheuttava tunnekuohu.
Jos esim. suojatiellä meinaat jäädä auton alle, siinä on jännitystä.
Sekin voi aiheuttaa rintakipu- kohtauksen.
Muistan tapauksen, josta kerrotaan, -
että metsämies oli koko ikänsä toivonut saaliikseen metsoa.
Kun hän vanhana pudotti sen metson, tunnekuohu oli niin suuri, -
että hän sai samalla sydäninfarktin ja menehtyi siihen.
Valtavan voimakkaat elämykset voivat aiheuttaa tämän.
Jos potilaalla on tiettävästi sepelvaltimotauti, -
niin nitron ottaminen heti rintakivun alettua helpottaa.
Sekin on vahva viite siitä, että asia toimii -
ja laskimon verenkierto saadaan laajennettua.
Sydämen työ helpottuu saman tien.
Entä jos vannemainen, kouristava, ahdistava kipu, hengenahdistus, -
vasempaan käteen tai leukaperiin säteilevä kipu ei hellitä?
Rintaa kouristaa eikä kipu hellitä levosta huolimatta.
Silloin pitää aina mennä sairaalaan.
Sinne ei ajeta itse. Jotkut tulevat jopa polkupyörällä.
He ajoivat pyörällä, jotta rasitus poistaisi kivun. Näitäkin on nähty.
Sairaalaan pitää tässä tilanteessa mennä ambulanssilla, -
joka on tilattava äkkiä. Huom! Ambulanssilla.
Jos kipuun liittyy äkillinen hengenahdistus tai tajuttomuus, -
silloin on tosi kyseessä ja ambulanssilla on kiire.
Omalla autolla tai taksilla ei saa lähteä, vaikka olisi tajuissaankin.
Ambulanssi pitää siis tilata.
Hyvin voimakas puristava vanne- mainen käteen säteilevä kipu, -
joka jatkuu ainakin 20 min. eikä helpota lepäämällä -
eikä 3-5 nitron jälkeen, on selkeä merkki sydäninfarktista -
potilaalla, jolla on tiedossa oleva sepelvaltimosairaus.
Kun potilas on tämmöisen kohtauksen/sydäninfarktin kourissa, -
iho voi olla viileä, mutta se on samalla hikinen.
Potilas on usein myös huonovointinen. Rintaa ahdistaa tai kouristaa.
Mitä sydäninfarktissa sitten tapahtuu?
Sydäninfarktissa sydämen valtimon seinämään on tullut repeämä.
Repeämän seurauksena -
sydämen valtimo tukkeutuu.
Tällöin osa sydänlihaksesta voi jäädä ilman verta.
Kohtaus voi kestää joitakin tunteja -
tai tilanne voi johtaa äkki- kuolemaan kammiovärinän kautta.
Sydäninfarktin saaneista jopa joka 4. kuolee ensimmäiseen kohtaukseen.
3/4 kuitenkin selviää - usein pitkäänkin, -
kun tehdään toimenpiteitä ja annetaan asianmukainen lääkitys.
Jos ihminen haukkoo henkeään, iho on viileä ja hän yskii vaahtoa, -
niin kyseessä on sydänperäinen shokkitila.
Tämä sydämen pumppaushäiriö voi tulla sydäninfarktin yhteydessä.
Tällaisen shokin seurauksena elimistö ei saa riittäväsi happea.
Hengenvaarallista on myös repivä kipu, -
joka säteilee selkään ja rintakehän etupuolelle paikkaa vaihdellen.
Tällöin kyseessä voi olla aortan eli päävaltimon repeämä.
Potilas on kylmänhikinen ja äkkikuolema on hyvin lähellä.
Hänet pitää saada leikkaussaliin välittömästi.
Aortan repeämä on hyvin vaarallinen tilanne.
Silloin potilas yleensä lähes poikkeuksetta menehtyy.
Mites sitten tämmöiset sydämen- tykytykset?
Ylimääräiset tykytykset ovat merkki rytmihäiriöstä.
Sydän lyö liian aikaisin/myöhään tai sarjan, ja ihminen aistii sen.
Normaalistihan sydämen lyöntiä ei havaita tai aistita.
Jos tajunta hämärtyy rytmihäiriön yhteydessä, -
silloin kannattaa hakeutua ilman muuta lääkäriin.
Kyse voi silloin olla vakavasta häiriöstä.
Tajuttomuuskohtaus yhdistyneenä sydämen tykytyksiin on jo -
selvä merkki huolestuttavasta sydämen rytmihäiriöstä.
Rytmihäiriössä nimittäin sydämen sähköinen toiminta muuttuu niin, -
että sydän lyö liian tiheästi/hitaasti ja usein epäsäännöllisesti.
Yleisin rytmihäiriöistä on eteisvärinä eli flimmeri, -
joka aiheuttaa edellisten oireiden lisäksi -
väsymystä, hengästymistä ja joskus rintakipua.
Eteisvärinälle on tunnusomaista suorituskyvyn heikkeneminen.
Eteinen ei tyhjene kunnolla kammioon.
Kammio pistää veren verenkiertoon, niin suorituskyky heikkenee -
yllättäen jopa 10-30 %. Ei pysty siis samaan kuin aiemmin.
Se on tunnusmerkillistä.
Joskus eteisvärinä, yleinen rytmihäiriö, tuntuu vain toisinaan.
Välillä rytmi voi pitkäänkin olla normaali.
Pelkästään oireista on vaikea päätellä mistä rytmihäiriöstä on kyse.
Joskus epäsäännöllinen rytmi huomataan lääkärissä sattumalta.
Potilas ei ole sitä huomannut, mutta lääkäri huomaa.
Se voi olla aika oireeton ilman sen kummempia ennakko-oireita.
On hyvä muistaa, että rytmihäiriöt ovat yleensä aivan vaarattomia -
eikä niitä tarvitse lääkitä.
Toistuvat rytmihäiriöt kannattaa silti aina tutkia ja tutkituttaa, -
mistä on kysymys. Vakavin rytmi- häiriö on tietysti kammiovärinä, -
joka johtaa sydänpysähdykseen ja kuolemaan.
Kannattaisi muuten tutustua defibrillaattoreihin, -
kammiovärinän sähköiskulaitteisiin, joita on usein yleisissä tiloissa.
Kun niitä osaa käyttää, voidaan pelastaa ihmishenkiä.
Ensiapukurssit kannattaisi muutenkin käydä.
SPR (Suomen Punainen Risti) niitä järjestää ja monet sydänjärjestöt.
Niissä kannattaa käydä ja ottaa kertauskurssi parin vuoden välein -
tai mieluummin useamminkin. Ammattilaisilla tulisi kertauttaa -
elvytyskurssia jopa 3 tai 6 kk:n välein riippuen työpaikasta.
Sitten osataan elvytys tehdä oikealla tavalla.
Mitäs sitten, jos on jatkuva jomotus rinnassa?
Semmoinen jomottava rintakipu, joka tuntuu aloillaan ollessakin.
Se voi joskus olla sydänpussin tulehduksen oire -
tai sydänlihaksen tulehduksen oire.
Sydänlihastulehdus voi tulla aika nuorillekin, -
jotka eivät malta jättää urheilua flunssaisena.
Haluan erityisesti muistuttaa, että äkäisessä flunssassa, -
etenkin influenssassa, ei mennä lenkille tai punttisalille.
Se voi olla kohtalokasta. Ihan nuorilla 15-16 -vuotiailla -
on jouduttu pahan sydänlihastuleh- duksen takia jopa sydänsiirtoon.
Kun tulee flunssa tai virustauti, on lihaskipua ja päänsärkyä.
Lihakset ovat kipeitä, kun virus niitä haittaa. Sydänkin on lihas.
Se voi pahasti tulehtua, jos fluns- saisena/influenssaisena kuntoilee.
Siitä haluan erityisesti varoittaa.
Tällaista oiretta esiintyy, kun on ollut kuumeinen tulehdustauti.
Sydänlihastulehdusta on useimmiten nuorilla, ei niinkään iäkkäillä.
Rintakipu, johon liikkuminen ei vaikuta, -
johtuu todennäköisimmin keuhkopussintulehduksesta -
tai muuhun keuhkoihin liittyvästä vaivasta, esim. ilmarinnasta.
Useita päiviä samanlaisena jatkuva kipu ei yleensä johdu sydämestä.
Puhutaan hiukan eteisvärinästä. Se on hyvin yleinen rytmihäiriö.
Suomessa voisi puhua sydämen eteisvärinäepidemiasta.
Sydämessähän on 2 kammiota ja eteiset.
Eteinen värisee eikä pumppaa kunnolla verta kammioon, -
että kammio voisi pumpata sen kunnolla verenkiertoon.
Siitä seuraa erilaisia ongelmia. Mm. suorituskyky huononee, -
10-30 %, kuten totesin.
Värisevässä eteisessä veri pyörii eikä se tyhjene kunnolla.
Sinne syntyy siksi helposti tulppia.
Tässä piilee se vaara, joka on huomattava, merkittävä ja suuri.
Suomessa on tällä hetkellä noin 100 000 eteisvärinäpotilasta.
Kun toimin avohoidon lääkärinä, minulla oli 2 300 omapotilasta.
Siinä määrässä minulla oli hoidossa yli 50 eteisvärinäpotilasta.
Se on tavattoman paljon. Kun aloitin lääkärinä 70-luvulla, -
ei näitä ollut niin paljon. Nyt jostain syystä sitä on paljon.
Siihen on syytä kiinnittää huomiota.
Voi todella puhua ikään kuin epidemiasta, -
kun 100 000 tiettävästi sairastaa sitä, -
ja varmasti toinen mokoma, jotka eivät sitä tiedä.
Kymmeniä tuhansia ihmisiä siis kulkee kaduilla ja muualla -
onnellisen tai onnettoman tietämättöminä eteisvärinästään.
Mikä riski tässä sitten on?
Kun eteinen värisee, veri pyörii ja tulee tulppia, -
niin ilman eteisvärinädiagnoosia kulkevilla on -
5-kertainen riski saada aivo- halvaus, mikä on tosi huomattava.
Ensimmäinen oire eteisvärinästä voi siis olla aivohalvaus.
Eteisvärinän taustalla voi olla korkea hoitamaton verenpaine, -
sydämen läppäviat, sepelvaltimotauti.
Lisäksi aika yleisiä aiheuttajia ovat alkoholinkäyttö, diabetes, -
ylipaino tai kilpirauhasen ylitoiminta.
Aika pienikin määrä voi käynnistää eteisvärinän.
Jopa 1 viinilasinen voi sen laukaista, -
jos on siihen taipumusta tai muita siihen johtavia tekijöitä.
Mitkä ovat oireet? Milloin on aihetta epäillä eteisvärinää?
Ahdistava ja vetämätön olo. Huono suorituskyky.
Rintakivut, huimaus. Sydän voi tykyttää 120-180 krt/min.
Sen voi tarkistaa vaikka älypuhelimella.
Pulssia tunnustelemalla se ei aina selviä.
Osa lyönneistä on niin heikkoja, että ne eivät tunnu.
Se ei ole ihan luotettava mittari.
Eteisvärinä voi joko kroonistua tai tulla kohtauksina.
Se voi olla myös täysin oireeton. Varmaan ainakin 10 000 ihmistä -
kulkee oireeton eteisvärinä ja 5-kertainen aivohalvausriski mukana.
Eteisvärinä on yleensä pitkäkestoinen rytmihäiriö.
Sen merkitys kasvaa väestön ikääntyessä.
Noin 10 % yli 75-vuotiaista sairastuu eteisvärinään.
Se aiheuttaa vuosittain tuhansia aivohalvauksia Suomessa.
Se on siis erittäin merkittävä ja iso kansanterveysongelma.
Normaalisti sydämen sähköinen toiminta alkaa sinussolmukkeesta.
Sydämen eteiset supistuvat ensin. Sitten tulee pieni tauko, -
että kammiot täyttyvät. Sitten kammio tyhjentää veren verisuoniin.
Eteisvärinässä normaali sähkö- toiminta on täydessä kaaoksessa.
Sydän lyö kovaa, tehottomasti ja epänormaalin nopeasti myös levossa.
Siitä sen myös tunnistaa. Varhainen tunnistaminen on tärkeää, -
koska sydämen vajaatoiminnan ja aivohalvauksen riski kasvavat, -
jos sitä ei hoideta. Monet aistivat tykytyksen -
ja epäsäännöllisen sykkeen, mutta eivät kaikki.
Riski on ihan sama, aistitaanko oireita vai ei.
Diagnoosi tehdään sydänfilmillä ja tarvittaessa tehdään -
1-2 vrk:n pitkäaikaisrekisteröinti. Laitetaan päälle laite, -
joka koko ajan rekisteröi sydänkäyrää. Siitä sen näkee.
Tarvittaessa tehdään myös rasitus-EKG (rasitussydänfilmi).
Laitetaan polkemaan pyörää ja otetaan sydänfilmiä samalla.
65-vuotta täyttäneiden kannattaa aika ajoin omatoimisesti -
tunnustella pulssiaan, etenkin jos on verenpainetauti -
tai sydämen vajaatoiminta. Sen voi ihan itse tehdä -
tai antaa terveydenhoitajan tutkia.
Parhaiten sen kuulee stetoskoopilla sydämen päältä kuuntelemalla.
Kuten todettiin, ranteesta pulssi ei aina anna kakkia lyöntejä.
Jatkotutkimuksena voidaan tehdä sydämen ultraäänitutkimus, -
joka on ihan helppo asia. Se kertoo eteisten/kammioiden koot, -
sydämen pumppaustehon ja mahdolliset läppäviat paljastuvat.
Tässä on syytä tutkia myös verensokeri, kilpirauhasarvot, -
munuaistoiminta ja veren natrium- ja kaliumsuolapitoisuudet.
Tärkeintä on, että korkea veren- paine on kunnolla hoidettu -
ja sydämen vajaatoiminta diagnosti- soitu kunnolla ja hoidettu hyvin.
Hoitona on verenohennuslääke (Marevan tai muu), -
rytminsiirto tarvittaessa, joskus katetriablaatio -
eli voidaan leikkauksellisesti pyrkiä hoitamaan tätä.
Ilman Marevan- tai ohennushoitoa -
Suomessa tapahtuisi jopa 10 aivohalvausta/vrk.
On kovin tärkeää, että se on kunnossa.
Uusiakin lääkkeitä on. Pelkkä aspiriini ei ehkä vaikuta -
tässä tapauksessa aivohalvauksen estoon.
Tuoreessa tapauksessa voi harkita sähköistä rytminsiirtoa.
Pienessä nukutuksessa isketään sähköllä ja usein rytmi palautuu.
Joskus on lääkkeellä palautettu normaali ns. sinusrytmi.
Siis hyvä muistaa: aivohalvausriski ilman verenohennusta 5-kertainen.
Marevania tai vastaavaa kannattaa syödä ja käydä kokeissa.
Kun tilanne vakiintuu ja ohennus on kohdallaan, -
on ehkä mahdollista tehdä kotona INR-kokeita -
ja siten itse oppia säätelemään Marevan-annostusta.
Pysyvä verenohennus on tarpeen lähes kaikille potilaille.
Joskus voidaan käyttää rytmihäiriö- lääkettä, kuten beetasalpaajia.
Tärkeää on hoitaa taustalla olevat sairaudet pois.
Alkoholi kannattaa yleensä jättää pois, -
koska se laukaisee rytmihäiriöitä aika herkästi.
Joskus tehdään siis kirurginen katetriablaatio.
Joskus käytetään tahdistinta tai jopa eteiskorvakkeen sulkulaitetta, -
jos ei voi käyttää verenohennus- lääkkeitä.
Hoitoja on. Hoito on tärkeää. Diagnoosi on tärkeä.
Kiitos, että jaksoit kuunnella tätä asiaa, -
joka on kaikille sydänpotilaille oleellista.
Jos haluat tukea tätä ohjelmaa, voit soittaa numeroon 0600-10077.
Puhelu maksaa noin 10 euroa. Voit myös käyttää ruudussa olevaa -
tilinumeroa ja viitettä, niin tuki tulee tähän ohjelmaan.
Kiitos! Pidä hyvää huolta sydämestäsi.
Sieltä kaikki elämä lähtee, kuten Raamatussakin sanotaan.
Tekstitys: Tuula-Riitta Virrankare